НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

УПРAВA ЈП ЕПС

**ТРЕЋАИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ УСЛУГА

**ОДРЖАВАЊЕ ВОЗИЛА ЗА ПОТРЕБЕ ТЦ НИШ**

У ОТВОРЕНОМ ПОСТУПКУ

РАДИ ЗАКЉУЧЕЊА ОКВИРНОГ СПОРАЗУМА СА ЈЕДНИМ ПОНУЂАЧЕМ

НА ПЕРИОД ОД ЈЕДНЕ ГОДИНЕ

JН/8000/0038-5/2016

(број 2.5.6.2-Е.09.01-33992/21-2017 од 14.02.2017. године)

*Београд, Фебруар 2017. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ТРЕЋУ ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку услуга JН/8000/0038-5/2016

1.

**У Упутству за сачињавање понуда,** у тачки 6.16 Средства финансијског обезбеђења- Меница као гаранцију за отклањање недостатака у гарантном року (партија 5.), на страни 22/366 мења се рок важења меничног писма-овлашћења за отклањање недостатака у гарантном року (за партију 5) тако што уместо „са роком важења минимално 20 дана дужим од уговореног гарантног рока“ треба да гласи „са роком важења минимално 10 дана дужим од уговореног гарантног рока“.

2.

**У моделу оквирног споразума за партију 5,** на страни 348/366 , мења се члан 8. оквирног споразума Средства финансијског обезбеђења и то уместо „Банкарску гаранцију за отклањање недостатака у гарантном року “ сада гласи „Меницу за отклањање недостатака у гарантном року“.

3.

Ова измена конкурсне документације се објављује на Порталу УЈН и Интернет страници Наручиоца.

Измењена страна конкурсне документације 348/366 налази се у прилогу.

 КОМИСИЈА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 У случају да је пословно седиште банке гаранта у Републици Србији у случају спора по овој гаранцији, утврђује се надлежност суда у Београду и примена материјалног права Републике Србије. У случају да је пословно седиште банке гаранта изван Републике Србије у случају спора по овој гаранцији, утврђује се надлежност Спољнотрговинске арбитраже при Привредној комори Србије са местом арбитраже у Београду уз примену њеног Правилника и процесног и материјалног права Републике Србије.

У случају да Пружалац услуга поднесе банкарску гаранцију стране банке, Пружалац услуга може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

**Меницу за отклањање недостатака у гарантном року**

Пружалац услуге је дужан да у тренутку примопредаје предмета уговораили најкасније 5 дана пре истека средства финансијског обезбеђења за добро извршење посла Кориснику услуге достави бланко сопствену меницу за отклањање недостатака у гарантном року за партију 5, која је неопозива, без права протеста и наплатива на први позив, потписана и оверена службеним печатом од стране овлашћеног лица,

- Менично писмо – овлашћење којим понуђач овлашћује наручиоца да може наплатити меницу на износ од 5 %вредности оквирног споразума (без ПДВ) за партију 5 са роком важења минимално 10 дана дужим од уговореног гарантног рока, с тим да евентуални продужетак рока важења понуде има за последицу и продужење рока важења менице и меничног овлашћења, које мора бити издато на основу Закона о меници;

- овлашћење којим законски заступник овлашћује лица за потписивање менице и меничног овлашћења за конкретан посао, у случају да меницу и менично овлашћење не потписује законски заступник понуђача;

- фотокопију важећег Картона депонованих потписа овлашћених лица за располагање новчаним средствима понуђача код пословне банке, оверену од стране банке на дан издавања менице и меничног овлашћења (потребно је да се поклапају датум са меничног овлашћења и датум овере банке на фотокопији депо картона);

- фотокопију ОП обрасца;

- доказ о регистрацији менице у Регистру меница Народне банке Србије (фотокопија Захтева за регистрацију менице од стране пословне банке која је извршила регистрацију менице или извод са интернет странице Регистра меница и овлашћења НБС).

**БЕЗБЕДНОСТ И ЗДРАВЉЕ НА РАДУ**

**Члан 9**.

Пружалац услуга је дужан да све послове које обавља у циљу реализације овог Оквирног споразума, обавља поштујући прописе и ратификоване међународне конвенције о безбедности и здрављу на раду у Републици Србији. Пружалац услуга је дужан да поштује и акте које донесе Корисник услуге, односно Стране у споразуму закључе из области безбедности и здравља на раду у складу са прописима, ради реализације овог Оквирног споразума.

Пружалац услуга је одговоран за предузимање свих мера безбедности и здравља на раду, које je полазећи од специфичности послова које су предмет овог Оквирног споразума, технологије рада и стеченог искуствa, неопходно спровести како би се заштитили запослени код Пружаоца услуге, трећа лица и имовина.

У случају било каквог кршења обавезе наведене у ставу 1. и 2. овог члана Корисник услуге може раскинути овај Оквирни споразум.

**Члан 10.**

Права и обавезе Страна у споразуму у вези са безбедности и здрављем на раду дефинисане су у Прилогу о безбедности и здрављу на раду (Прилог 5. овог Оквирног споразума), који је саставни део овог Оквирног споразума.